APROBACIÓN DEFINITIVA DO REGULAMENTO DO SERVIZO DE ABASTECEMENTO DE AUGA POTABLE DO CONCELLO
ADMINISTRACIÓN LOCAL — Municipal — Arbo (Ordenanzas e Regulamentos, 17/03/2016)

Ao non presentarse reclamacións durante o prazo de exposición ao público, queda automaticamente elevado a definitivo o acordo plenario de aprobación inicial do Regulamento do servizo de abastecemento de auga potable do Concello de Arbo adoptado en sesión celebrada o día 28.12.15, cuxo texto íntegro se fai público, para o seu xeral coñecemento e en cumprimento do disposto no ARTIGO 70.2 da Lei 7/1985, de 2 de abril, Reguladora das Bases do Réxime Local: O obxecto do presente regulamento é ordenar as relacións entre Concello de Arbo que é quen presta o servizo de abastecemento de auga potable e os usuarios, dentro do termo municipal, sinalándose os dereitos e obrigas básicas para cada unha das partes. O servizo público de abastecemento de auga constitúe un servizo esencial, reservado pola lexislación de réxime local a prol das entidades locais, de prestación e recepción obrigatoria, e intégrase polos medios materiais e os persoais que se adscriban en cada momento, que se prestará polo concello mediante calquera das formas de xestión previstas pola lexislación de réxime local. Dadas as especiais características dos asentamentos de poboación, a prestación efectiva do servizo mediante a extensión da rede pública, vira condicionada polas dispoñibilidades orzamentarias e os plan de obras que anualmente se aproben xunto co orzamento municipal. Denomínase usuario a calquera persoa física ou xurídica que teña contratado o servizo de subministración de auga con este Concello, e faga uso do mesmo para satisfacer necesidades individuais, produtivas ou sociais. Interprétanse os usos das seguinte maneira: O servizo de abastecemento de auga potable é de titularidade municipal. Deste xeito e de conformidade co establecido no art.85.2. A. a) da Lei 7/85, de 2 de abril, reguladora das Bases de Réxime Local, o servizo préstase mediante xestión directa polo propio Concello. O servizo intégrase dos medios xurídicos, conformados polo presente Regulamento e as demais normas que sexan de aplicación, e dos medios persoais e materiais que en cada momento sexan adscritos a este, en función do que demande a súa correcta prestación. O servizo de abastecemento de auga potable axustarase a canto establece o presente Regulamento, e ao estipulado na normativa vixente pola que se regulan as instalacións interiores de subministro de auga e de evacuación de augas nos edificios. Os efectos do presente Regulamento, entenderase por USUARIO a calquera persoa física ou xurídica, usuario, titular ou representante do dereito de uso da finca, vivenda, establecemento, obra ou industria, que teña contratado o servizo de abastecemento de auga potable para calquera das anteriores. Os efectos deste Regulamento á entidade subministradora é o Concello de Arbo que prestará o servizo de abastecemento de auga potable conforme ao establecido na vixente Regulación do Réxime Local. A área de cobertura comprende o Concello Arbo. Por razóns de hixiene e salubridade pública, declárase obrigatorio o uso e recepción do servizo municipal de abastecemento de auga potable no solo urbano e no solo de núcleo rural, sempre que concorran as seguintes circunstancias: que exista a posibilidade técnica para acometer a rede de distribución e que a vivenda este habilitada ou o establecemento, obra ou industria se atopen en funcionamento, non será obrigatorio o subministro en zonas onde non exista entubado xeral, ou aínda existindo non o permita ou permitan as condicións da rede xeral. Con independencia daquelas situacións que sexan obxecto dun tratamento especial neste regulamento, das que poidan derivarse obrigas específicas para a entidade subministradora, esta estará suxeita ó cumprimento das seguintes obrigas: Sen prexuízo daqueles outros que en relación con situacións específicas poidan derivarse, a entidade subministradora terá os seguintes dereitos: Con independencia daquelas situacións que sexan obxecto dunha regulación especial neste regulamento, das que poidan derivarse obrigas específicas para un usuario este estará suxeito as seguintes obrigas: Sen prexuízo daqueles outros que en relación con situacións específicas poidan derivarse para o usuario, este terá os seguintes dereitos: Os usuarios non poderán: O servizo de abastecemento domiciliario de auga potable, comprende os seguintes elementos materiais, que constitúen a súa infraestrutura: 1. A rede de alta. Abrangue as obras hidráulicas de captación, elevación, estación de tratamento, depósitos de almacenamento –que poden ser de cabeceira, de cola e reguladores– edificios, dispositivos electromecánicos, encanamentos, conducións mestras e sistemas de regulación e control.2. A rede de baixa. Abrangue a rede de distribución necesaria para a subministración ós usuarios e está integrada por canos, arquetas, pezas especiais e bocas de rego e incendios. A rede de baixa pode ser de distribución primaria e secundaria. A rede de distribución primaria é a que está integrada polos canos que enlazan diferentes sectores das áreas abastecidas, e nela non se poden realizar empalmes. A rede de distribución secundaria é a que está integrada polos canos que discorren ó longo dunha vía pública ou de terreo privado –neste caso, trala constitución da correspondente servidume–, e dela derivan os empalmes.3. O empalme ou acometida. É o ramal ou derivación que sae da rede de distribución secundaria máis próxima e leva a auga ó pé do inmoble ou á estrema do terreo a onde vai ser subministrada.1. O empalme estará formado por un cano único de características axeitadas ó volume de auga servido e disporá cando menos dunha chave de corte exterior situada nunha caixa na vía pública por diante do inmoble ou terreo, e o máis achegada posible a el.2. O empalme disporá dos seguintes elementos: A chave de rexistro constitúe o límite entre as instalacións públicas do servizo e as interiores do usuario e, xa que logo, precisa ata onde chegan as obrigas respectivas de mantemento e reparación por parte do concesionario e do usuario. Entenderase por instalación interior de subministro de auga ó conxunto de tuberías e elementos de control, manobra e seguridade, posteriores á chave de rexistro no sentido da circulación normal do fluxo de auga. A solicitude de conexión ás redes de distribución de auga potable deberanse presentar de maneira independente para cada inmoble que legal ou fisicamente constitúa unha unidade de edificación con acceso directo á vía pública e deberá cada unha delas satisfacer por separado as condicións previstas nestes regulamento. A efectos de aplicación do regulamentado, considérase unidade independente de edificación ó conxunto de vivendas e/ou locais con portal común de entrada e oco común de escaleira, así como ós edificios comerciais e industriais que pertenzan a unha única persoa física o xurídica, e nos que se desenvolva unha única actividade industrial ou comercial. No caso de que un mesmo edificio ou construción teña mais dun acceso, á entidade subministradora poderá decidir a conveniencia de realizar unha única conexión. Os locais que están situados nas plantas inferiores da unidade independente de edificación, aínda cando non tiveran acceso común, deberán abastecerse da correspondente batería xeral de contadores do inmoble. As persoas ou entidades interesadas na prestación dos servizos gravados con esta taxa, deberán presentar a solicitude no modelo facilitado no Concello de Arbo, achegando os seguintes documentos: Unha vez autorizada a prestación do servizo, esta terá continuidade mentres non se presente a declaración de baixa polo interesado. Unha vez declarada a baixa, esta producirá efectos no período impositivo seguinte. A non declaración expresa de baixa determinará a obriga de continuar aboando a taxa. Se o peticionario non fose o propietario da finca, xuntará autorización escrita deste para a instalación da conexión. Os dereitos de conexión, serán satisfeitos unha soa vez, e quedarán adscritos a cada unha das instalacións, vivendas, locais, etc., para os que se abonaron, aínda que cambie o propietario ou usuario da mesma. Neste suposto o novo propietario ou arrendatario deberá solicitar no Concello o cambio de titularidade no servizo de abastecemento. Á vista da solicitude presentada, dos datos aportados polo solicitante, das características do inmoble, e do estado das redes de distribución, a entidade subministradora comunicará o peticionario, a contar dende a data de presentación da solicitude, a súa decisión de conceder ou denegar a conexión ou conexións solicitadas e, neste último caso, as causas da denegación. Á súa vez, o solicitante, disporá dun prazo de trinta días naturais para contestar os requirimentos formulados pola entidade subministradora, ou ben para presentar ante a mesma as alegacións que, no seu caso, estime. Transcorrido ese prazo sen cumprimentar o regulamentado, entenderase decaída a solicitude, sen máis obrigas para a entidade subministradora. A concesión da conexión para subministro de auga potable, corresponde ó Concello e estará obrigado a concedela de acordo coas normas do Regulamento, en todos aqueles casos nos que concorran as condicións e circunstancias de abastecemento pleno, que se establecen seguidamente: O Concello poderá denegar a solicitude de conexión ou conexións ás súas redes polas causas ou circunstancias seguintes: Tódolos traballos de acometidas ata a chave de paso, incluída a instalación desta serán realizados polo solicitante do servizo e o seu cargo, o persoal municipal dirixiraos e inspeccionaraos, coidando que as obras feitas, pezas de toma, chaves, arquetas e demais material empregado na execución de ditas acometidas cumpran con tódalas esixencias do bo funcionamento do servizo e normas establecidas para cada caso. A conservación destas acometidas en perfecto estado de funcionamento e as reparacións a que houbera lugar serán por conta do usuario, podendo impoñelas o Concello, previo requirimento a tal efecto logo de comprobar o estado das mesmas. As instalacións interiores das fincas serán efectuadas por persoal alleo ó Concello, sendo responsables os propietarios das mesmas dos danos e prexuízos que poida producirse ou ocasionar, por calquera causa, derivada de tal instalación A reparación e cambio das conexións e asemade a conservación da conexión así como a súa substitución, no caso de deterioro imputable ou non ó usuario será sempre realizado por persoal autorizado que realizará os traballos correspondentes a cargo do peticionario, xa sexa este o usuario, o propietario ou o construtor. No caso de que unha propiedade aumentase, despois de realizada á conexión, o número de servizo ou ampliase o número de vivendas e as conexións existente foran insuficientes para unha normal satisfacción das novas necesidades, substituirase a conexión por outra máis axeitada, e os gastos serán por cargo do usuario. Finalizado ou rescindindo o contrato de subministración, o ramal de conexión queda á libre disposición do seu propietario non obstante deberá de taponar a acometida, pero se este dentro dos vinte días seguintes non lle comunica fiderignamente á entidade subministradora a súa intención de retiralo da vía pública, entenderase que se desinteresa do ramal de conexión en desuso, podendo a entidade subministradora tomar respecto a este, as medidas que considere oportunas. Cando o usuario non confronte coa rede xeral deberá para a execución da conexión efectuar unha prolongación da anterior que correrá por conta do solicitante a totalidade dos gastos que se orixinen con motivo de dita ampliación, pasando a propiedade municipal ó finalizar a súa execución.1. As instalacións das redes de subministración propias de urbanizacións, de novas rúas ou de unidades de execución serán realizadas polo promotor con suxeición ó proxecto de urbanización aprobado polo Concello. Enténdense por urbanizacións e unidades de execución os terreos nos que a actuación urbanística requira a creación, modificación ou ampliación da infraestrutura viaria e de servizos, tanto se as obras se realizan para a conexión entre os distintos terreos nos que se divide a unidade coma se son para conectar o polígono con outra área xa urbanizada e con servizos.2. A autorización de conexións á rede de subministración de auga para polígonos ou urbanizacións está suxeita ó cumprimento das seguintes condicións previas: O enlace das redes interiores coas exteriores que forman a rede pública de subministración e o reforzamento ou modificación destas últimas que teña a súa orixe na nova demanda creada pola urbanización ou polígono serán definidos no proxecto de urbanización e executados polo promotor ou dono da urbanización, baixo a dirección de persoal municipal.3. Logo de que se rematen as instalacións, estas serán verificadas polo Concello; se as atopa conformes levarase a cabo a súa incorporación á rede pública.4. A realización da conexión á rede de subministración de auga das edificacións e terreos da urbanización esixirá a previa contratación da subministración A medición dos consumos que faga cada unidade de servizo e que servirán de base para a facturación de todo subministro realizarase por contador, que é o único medio que dará fe da contabilización do consumo. Cada un dos contadores irá colocado entre dúas chaves de paso, a fin de que poidan ser retirados con toda facilidade e posteriormente se poidan colocar polos empregados do servizo en caso de avaría, dispoñendo os «racords» de suxeición dos contadores dos correspondentes taladros para o seu precintado. Como norma xeral, a medición de consumos efectuarase mediante: Toda vivenda unifamiliar ou local comercial, independente de que sexa destinado a actividades industriais, ó exercicio profesional ou á prestación de calquera servizo, disporá dun contador individual que será propiedade do usuario. No caso de que unha comunidade de usuarios tivera instalados contadores individuais, a facturación levarase a cabo polos importes correspondentes a cada contador individual. O usuario está obrigado a dispor dunha protección para que no caso dunha fuga a través do contador esta teña unha saída natural ó exterior, sen que lle poida causar danos ó inmoble nin a nada contido nel.1. Os contadores estarán situados nun lugar axeitado e accesible, preto da chave de paso, á altura do baixo e na parte de fóra do inmoble.2. No caso de vivendas colectivas, os contadores irán nun compartimento ou caixa, en sistema de batería, no baixo do inmoble e nunha zona de uso común con acceso directo desde o portal de entrada.3. A modificación da situación ou posición do contador será por conta do usuario. O dimensionamento e fixación das características do contador ou contadores, calquera que sexa o sistema de instalación seguido, será facultade do instalador, que o realizará á vista da declaración de consumo que formule o usuario na súa solicitude de subministro, e de conformidade co establecido nas Normas Básicas para as Instalacións Interiores. Os contadores serán sempre de modelo oficialmente homologado e debidamente verificado con resultado favorable, e deberán ser precintados polo organismo da administración que sexa responsable da verificación. As características técnicas serán adecuadas á norma comunitaria. O contador ou aparato de medición que se instale para medir ou controlar os consumos de auga de cada usuario serán propiedade deste, e como tal é obriga do usuario conservar e manter o contador en perfecto estado de funcionamento. A colocación e instalación dos contadores realizase por persoal autorizado contratado polo usuario quen correrá con tódolos gastos segundo a normativa técnica de aplicación vixente e o presente regulamento. O precinto oficial colocado despois da verificación garantirá: Nos contadores novos de primeira instalación, reflectirase, como data de verificación, a de comprobación polo laboratorio da existencia da marca de verificación primitiva. A partires desta data contarase o tempo de vida do contador para os efectos previstos neste Regulamento. Cando por reparación, renovación periódica, e/ou verificación se teña que retirar un contador ou aparato de medida da instalación e non sexa inmediata a súa colocación, procederase no seu lugar á instalación simultánea doutro contador ou aparato de medida, debidamente verificado, que será o que controle os consumos. Este novo contador ou aparato de medida instalado será tamén sempre propiedade do usuario. Os gastos derivados tanto das verificacións como das reparacións dos contadores ou aparatos de medida correrán a cargo do propietario. O usuario deberá comunicar ó Concello, previamente, a conexión ou desconexión dos equipos de medida ou contadores. O usuario ou usuarios nunca poderá manipular o contador ou aparato de medida, nin conectar tomas ou facer derivacións antes do aparato. A conexión e desconexión do contador ou aparato de medida sempre será realizada por persoal autorizado, quen poderá precintar a instalación, sendo o único autorizado para o seu desprecintado por motivos derivados da explotación. Os contadores ou aparatos de medida poderán desmontarse por calquera das seguintes causas: Cando, a xuízo da entidade subministradora, existan indicios claros de que o funcionamento do contador ou aparato de medida non é correcto, o usuario deberá proceder a desmontalo, instalando no seu lugar outro que fose verificado oficialmente. Os consumos rexistrados polo aparato instalado en substitución do anterior, darán fe para a súa liquidación. Será obriga do abonado a verificación e o precintado dos contadores e aparatos de medida que se instalen, a custodia do contador ou aparato de medida, así como a súa conservación e mantemento en perfecto estado, sendo extensible esta obriga tanto os precintos do contador como as etiquetas daquel. A responsabilidade que se derive do incumprimento desta obriga recaerá directamente sobre o abonado titular do subministro. Unha vez instalado, non poderá ser manipulado máis que por persoal autorizado. Considerase conservación e mantemento de contadores, a súa vixilancia reparación e cambio, incluída montaxe e desmontase na súa situación actual. A verificación e precintado será realizada nos seguintes casos: En cada contador ou aparato de medida, deberá figurar, unida mediante precinto, unha etiqueta metálica inoxidable, de aleación non férrica, ou de material plástico ríxido, que posibilite identificación do aparato mediante instrumentación óptica e magnética, e na que aparezan, ademais da indicación da Delegación Provincial actuante, as características e o número de fabricación do aparato, resultado da última verificación e data desta. O precinto oficial colocado despois da verificación garantirá: Nos contadores novos de primeira instalación, reflectirase, como data de verificación, a de comprobación polo laboratorio da existencia da marca de verificación primitiva. A partires desta data contarase o tempo de vida do contador para os efectos previstos neste Regulamento. Cando se comprobe a existencia de irregularidades ou avarías no contador, o encargado municipal requirirá ó usuario para que leve a cabo a reparación ou substitución. Transcorrido ese prazo sen que o fixese, o Concello estará facultado para suspenderá a subministración de auga, nas condicións establecidas polo ARTIGO 53 deste regulamento. A instalación que servirá de base para a colocación dos contadores ou aparatos de medida, deberá ser realizada por instalador autorizado, por conta e a cargo do titular do inmoble, ou nun lugar que cumpra coas condicións sinaladas nos ARTIGOs anteriores. Calquera modificación do emprazamento do contador ou aparato de medida, dentro do recinto ou propiedade que teña adscrita unha subministración, será a cargo do solicitante. Non obstante, será sempre a cargo do usuario toda modificación no emprazamento do contador ocasionada por calquera dos seguintes motivos: A efectos do establecido no presente Regulamento e na Ordenanza Fiscal reguladora da taxa correspondente en función do uso que se faga da auga, o carácter da subministración tipificarase en: 1. Interprétanse os usos das seguinte maneira: Non sendo por causa de forza maior ou avarías nas instalacións públicas, o Concello ten a obriga de manter permanentemente o servizo nas condicións sinaladas no ARTIGO anterior.1. O servizo municipal de auga poderá suspender temporalmente o servizo nos seguintes casos: 2. Cando se produzan cortes previstos e programados, o Concello deberá preavisar ós usuarios, cando menos con vinte e catro horas de antelación, por medio de anuncios nun medio de comunicación ou nos lugares públicos de costume. O preaviso advertirá da duración prevista da interrupción.1. O servizo de subministración de auga corrente ten por finalidade satisfacer as necesidades da poboación, e preferentemente as derivadas dos usos domésticos. A utilización da auga para outras finalidades estará suxeita a que as necesidades de abastecemento da poboación o permitan.2. Sen prexuízo do que dispoña a normativa legal aplicable, o Concello poderá restrinxir ou suspender a subministración de auga para usos non domésticos, sen que iso comporte ningunha obriga de indemnización. Neste caso o Concello está obrigado a informar a través dos medios de comunicación ós usuarios das medidas que se van adoptar, da data de iniciación, da duración previsible e das razóns que as motivan. O subministro concederase para cada vivenda, piso, establecemento, industria ou obra que constituía unha unidade independente. Cada subministro quedará adscrito ós fins para os que se concedeu quedando prohibido dedicalo a outros fins ou modificar o seu alcance, para o que, en calquera caso, será necesaria unha nova solicitude. Son suxeitos pasivos contribuíntes as persoas fiscais ou xurídicas e as entidades sen personalidade xurídica ás que se refire o ARTIGO 35.4 da Lei 58/2003, do 17 de decembro, xeral tributaria, que ocupen ou utilicen as vivendas, aloxamentos e locais ou establecementos situados nos lugares, prazas, rúas ou vías públicas nos que se preste o servizo, calquera que sexa o título polo que o faga. Terán a consideración de suxeitos pasivos substitutos do contribuínte, os propietarios dos inmobles, que poderán repercutir, no seu caso, as cotas satisfeitas sobre os usuarios daqueles, beneficiarios do servizo. O subministro concederase por tempo indefinido, salvo estipulación expresa con outro carácter. Unha vez autorizada a prestación do servizo, esta terá continuidade mentres non se presente a declaración de baixa polo interesado. Unha vez declarada a baixa, esta producirá efectos no período impositivo seguinte. A non declaración expresa de baixa determinará a obriga de continuar aboando a taxa. Os subministros para obras contrataranse sempre polo tempo definido que expresamente se fixe, sempre tendo en conta o prazo de execución da obra marcado pola lei e en tanto non sexa obtida a correspondente licenza de primeira ocupación, apertura ou cambio de uso e sexa solicitado o referido cambio. Previa a concesión do subministro, o peticionario deberá presentar unha solicitude de acordo co establecido no ARTIGO 16 do presente regulamento. Unha vez revisada a conexión pola oficina técnica, procederase a autorizar o enganche pola Xunta de Goberno Local e notificaráselle ao interesado para que proceda o pagamento da correspondente taxa de enganche. O Concello determinara ás formas e materiais a empregar para a conexión do subministro. A taxa polos dereitos de conexión a rede de subministro de auga, será liquidada polo concello e notificada o suxeito pasivo, concedéndolle, para o seu ingreso o prazo estipulado na normativa tributaria de carácter xeral. A taxa por consumo periódico será xestionada e liquidada coa periodicidade establecida na ordenanza fiscal vixente, en base ao Padrón Municipal desta taxa, e as lecturas realizadas. A recadación atópase delegada no Organismo Autónomo da Deputación Provincial de Pontevedra (ORAL), e realizarase conforme a Lei xeral tributaria, e as disposicións que a desenvolven. A base impoñible virá determinada, para cada unha das cotas, en razón do feito impoñible e o seu modo de medición ou valoración, segundo o establecido na ordenanza fiscal. A determinación de dita base impoñible verifícase pola dispoñibilidade e utilización do servizo, e en función da cantidade de auga empregada ou consumida, expresada en metros cúbicos. O traslado de domicilio e a ocupación do mesmo local por persoa distinta da que subscribiu o contrato, esixe novo acordo de concesión de subministro, ou no seu caso, a subrogación do anterior, sempre que se cumpran os requisitos establecidos neste Regulamento. A entidade subministradora está obrigada a establecer un sistema de toma de lecturas permanente e periódico, de forma que, para cada usuario os ciclos de lectura conteñan, no posible, o mesmo número de días. A efectos de facturación dos consumos, a frecuencia máxima coa que a entidade de subministro tomará as lecturas será a establecida na ordenanza fiscal vixente. A toma de lectura será realizada. polo persoal autorizado expresamente pola Concello, provisto da súa correspondente documentación de identidade. Como norma xeral, a determinación dos consumos será a regulada na ordenanza fiscal vixente. A cota tributaria por consumo será a regulada na ordenanza fiscal vixente.2-TAXA ADICIONAL POR EXCESO DE CONSUMO: A cota tributaria por exceso de consumo será a regulada na ordenanza fiscal vixente. Cando non sexa posible coñecer os consumos realmente realizados, como consecuencia de avaría no equipo de medida, ausencia do usuario no momento en que se intentou tomar a lectura ou por causas imputables a entidade subministradora, a facturación do consumo efectuarase de acordo co establecido por ordenanza regulamentaria de taxa por subministro de auga. Se un usuario xulga que o volume de auga realmente consumido non se corresponde co rexistrado no contador, poderá solicitar a súa revisión. O obxecto e a periodicidade da facturación será regulada na ordenanza fiscal vixente. Nos casos en que por erro a entidade subministradora facturase cantidades inferiores ás debidas, o pago da diferenza realizarase na factura seguinte. A entidade subministradora de auga poderá, sen prexuízo do exercicio das accións de orde civil ou administrativo que a lexislación vixente lle ampare, suspender o subministro ós seus usuarios nos casos seguintes: A notificación do corte da subministración, incluirá, como mínimo, os seguintes puntos: Á reconexión do subministro farase polo usuario tendo que realizar o procedemento de solicitude establecido no ARTIGO 16 do presente regulamento e pagando a taxa correspondente por enganche no subministro. O subministro de auga extinguirase, sen prexuízo da execución ou non das accións de suspensión de subministración especificadas no ARTIGO anterior deste Regulamento, por calquera das causas seguintes: A entidade subministradora considerará como fraude as seguintes situacións: Cando o servizo municipal de auga teña coñecemento da realización dunha infracción fraudulenta por parte do usuario, requiriralle por escrito que a corrixa no prazo mínimo de tres días e máximo de dez días advertiralle que de transcorre-lo devandito prazo sen que o fixese suspenderá a subministración da auga O Concello, tendo en conta a información, requiriralle ó propietario da instalación para que corrixa as deficiencias observadas, co apercibimento de que se non se leva adiante no prazo do 72 horas, aplicarase polo procedemento de suspensión do subministro que corresponda. Cando polo persoal do Concello se atopen derivacións na súas redes con utilización da subministración sen ningún convenio, é dicir, realizadas clandestinamente, as devanditas entidades poderán efectuar o corte inmediato do subministro, en tales derivacións. Se ó ir a realizar o persoal facultativo a comprobación dunha denuncia por fraude se lle negara a entrada no domicilio dun usuario, poderase suspender a subministración Na prestación dos servizos de auga potable as infraccións cometidas por usuarios ou terceiros clasifícanse en moi graves, graves e leves. Infraccións moi graves: Infraccións graves: Infraccións leves: As infraccións moi graves poderán ser sancionadas con multa de 900 a 1800 euros. As infraccións graves con multa de 300 a 900 euros. As infraccións leves con multa de ata 300 euros. A imposición de sancións esixirá a tramitación do oportuno expediente sancionador, de conformidade co que dispón a Lei de réxime xurídico das Administracións Públicas e a súa normativa complementaria, nomeadamente o Real decreto 1398/1993, do 4 de agosto, polo que se aproba o regulamento para o exercicio da potestade sancionadora. Sen prexuízo do disposto nos ARTIGOs deste Regulamento, as reclamacións dos usuarios, tramitaranse conforme ó establecido na normativa pola que se regulan as follas de queixas e reclamacións dos consumidores e usuarios en Galicia. As reclamacións non paralizarán o pago das facturacións ou liquidacións obxecto destas; non obstante, cando a reclamación se plantexe por desconformidade coa contía facturada polo servizo, o usuario terá dereito a que non se lle cobre o exceso sobre a facturación inmediatamente anterior. Unha vez resolta a reclamación, en base á cantidade satisfeita polo usuario, realizarase a correspondente liquidación. Os procedementos tramitados para o coñecemento dos feitos constitutivos de infracción neste Regulamento, serán os establecidos na Lei de Procedemento Administrativo e, no seu caso, na Lei de Réxime Local e nos seus Regulamentos. As partes poderán acollerse ó Sistema de Mediación e arbitraxe do Consello Galego de Consumo, conforme ó establecido na Lei de Consumidores e Usuario s de Galicia. Os usuarios que teñan instalacións que non se adecúen a este regulamento deberán proceder, no prazo máximo de tres anos dende a súa aprobación, a adecuación destas as normas recollidas no regulamento. Transcorrido este prazo iniciarase a revisión do parque de contadores. Dende a entrada en vigor deste regulamento concédese un prazo de dous meses para solicitar a alta no servizo a todos aqueles usuarios que estean disfrutando do servizo de abastecemento de auga sen a pertinente autorización ou contrato. Este regulamento entrará en vigor o día seguinte de que se publique enteiramente o seu texto no Boletín Oficial da Provincia e transcorra o prazo de quince días a que se refiren os ARTIGOs 70.2 e 65.2 da Lei 7/1985, do 2 de abril, reguladora das bases de réxime local. Contra o presente acordo poderá interpoñerse polos interesados recurso contencioso-administrativo, ante a Sala do Contencioso-Administrativo do Tribunal Superior de Xustiza da Comunidade Autónoma de Galicia, no prazo de dous meses contados a partires do día seguinte ao da publicación deste anuncio, de conformidade co ARTIGO 46 da Lei 29/1998, de 13 de xullo, Reguladora da Xurisdición Contencioso-Administrativa. En Arbo, a 23.02.16.—O Alcalde, Horacio Gil Expósito.